The Long Island Incident

The Long Island Incident (også kjent som Into the Lions Den) er en amerikansk TV-film fra 1998 om skuddvekslingen på Long Island Rail Road i desember 1993. Filmen ble produsert av Barbra Streisands filmselskap Barwood Films, regissert av Joseph Sargent og sendt på NBC.

Filmen handler om den sjenerte og tilbakeholdne politikeren Carolyn McCarthy (Laurie Metcalf). En dag faller det fredelige forstadslivet i grus når mannen og sønnen blir ofre for en gal mann, som uten forvarsel skyter vilt rundt seg på Long Island Rail Road. Sønnen overlever så vidt, men mannen dør. Carolyn bestemmer seg for å kjempe for å forby de våpnene som drepte mannen. Den virkelige Carolyn McCarthy har selv en cameo i filmen.

Will Joyner fra The New York Times var fornøyd med filmen, og skrev: «Rettssaksscenene er effektive i sin kortfattethet. (...) [Selve] skytingen og det umiddelbare, blodige etterspillet blir ikke skildret, noe som bidrar til å gi produksjonen en barmhjertig, usensasjonell følelse.» Han roste videre Metcalf og Mackenzie Astin, som spilte henholdsvis mor og sønn, men mente at filmen etter hvert ble «forutsigbar».

Medvirkende 
 Laurie Metcalf som Carolyn McCarthy
 Mackenzie Astin som Kevin
 Sandy Crawley som Dan Frisa
 Tyrone Benskin som Colin Ferguson

Referanser

Eksterne lenker 

TV-filmer fra 1990-årene
TV-filmer fra USA
Engelskspråklige filmer
Dramafilmer fra USA
Biografiske filmer fra USA
Filmer basert på virkelige hendelser
Barwood Films-filmer
TV-produksjoner på NBC